Acum un minut,
acest ulei a participat la crearea unei mese delicioase.
Dar acum este doar o chestie vâscoasă.
Ce ar trebui să facem cu ea?
Cel mai simplu lucru ar fi
să o aruncăm la canalizare;
astfel ar părea că am scăpat de ea,
dar de fapt nu a plecat.
Adună mici bucăţi de mâncare
şi orice altceva,
producând blocaje infernale de grăsime
acesta înfundă nu numai scurgerea ta
ci întregul sistem de canalizare,
cauzând inundaţii şi poluare.
În multe zone există legi pentru debarasarea adecvată a grăsimilor,
dar putem face un pas înainte.
În loc să o aruncăm pur şi simplu,
o putem transforma în ceva folositor.
În cazul în care te întrebi
ce ar putea cineva să facă
cu o gramadă dezgustătoare de ulei de gătit folosit,
răspunsul este: biodiesel.
Probabil că ai auzit de motoarele diesel.
Ele alimenteză echipamentele de construcţii şi de agricultură,
tractoare, autobuze, vapoare, trenuri, genereatoare de curent,
chiar şi o parte din maşini.
Majoritatea combustibilului care alimentează aceste motoare
este obţinut din petrol,
care provine de la dinozaurii ce au murit acum mult timp
şi alte organisme fosile antice.
Dar combustibilul diesel poate fi produs
şi din organismele care au murit recent,
precum plantele şi animalele.
Iar acest tip de combustibil este ceea ce noi numim biodiesel.
Biodieselul este o sursă de energie biodegradabilă,
ce provine din uleiurile plantelor sau grăsimile animalelor,
care de obicei pot fi arse în motoarele diesel obişnuite.
Ai dreptate,
este versiunea "bio" a dieselului.
Este mai curat decât dieselul normal,
aşă că s-a creat un impuls pentru al genera
din culturi precum soia.
Acum, creşterea plantelor pentru combustibil,
în loc de mâncare, vine cu propriile probleme.
Dar din fericire, deja avem o parte din uleiuri şi grăsimi chiar aici.
Prepararea uleiului de gătit folosit pentru reciclare
este uşor.
În primul rând, lasă-l să se răcească la temperatura camerei.
Apoi, pune-l într-un recipient curat.
Poţi folosi orice sticlă veche pe care o ai în jur,
ca şi cutiile de la lapte,
câtă vreme sunt complet goale,
clătite şi curăţate.
Foloseşte o pâlnie pentru a nu vărsa pe jos
şi o strecurătoare pentru a filtra bucaţile mici de mâncare.
Poţi chiar să adaugi untura de la slănină
sau alte grăsimi animale
sau excesul de ulei din conservele de mâncare,
ca tuna sau sardine,
doar asigură-te că este ulei adevărat şi nu saramură.
Deci, ce se întâmplă odată ce uleiul este pus într-un recipient?
Ei bine, multe oraşe au servicii de reciclare
care vor aduna cantităţi mari de grăsime
de la restaurante şi alte firme.
Dar sunt locaţii
unde oamenii îşi pot lăsa propriile recipiente.
Toată această grăsime va ajunge într-o fabrică de procesare,
unde poate fi transformată într-un biodiesel ce poate fi utilizat.
Chiar funcţionează acestă conversie?
Toate aceste grăsimi şi uleiuri pe care tu le-ai donat
sunt formate din trigliceride,
o moleculă de glicerol conectată
cu trei lanţuri de acizi graşi.
Pentru a transorma grăsimile în combustibili,
ele reacţionează cu un alcool,
de obicei metanol sau etanol,
care produce lanţuri lungi de esteri şi glicerol.
Pentru a compara, aici sunt câteva molecule
ale unui combustibil diesel obişnuit.
Aici sunt câteva molecule pe care noi le-am creat
prin separarea trigliceridelor.
Glicerolul
este extras la finalul procesului.
Dar uită-te la esteri!
Dacă te uiţi cu atenţie, structurile lor arată similar
cu cele ale lanţurilor lungi de hidrocarburi din dieselul obişnuit.
Motoarele pe diesel, cu puţine modificări,
pot fi făcute de asemenea,
să ardă aceşti esteri ca şi pe combustibilul obişnuit.
Voila! Biodiesel.
Acum, poate te întrebi dacă toată acestă bătaie de cap,
pentru a recicla uleiul folosit,
chiar merită.
La urma urmei, cât de multă energie poate genera?
Ei bine, dacă toată grăsimea aruncată din New York într-o zi
ar fi transformată în combustibili de avion,
ar fi de ajuns pentru a alimenta câteva sute de zboruri
de la New York la Los Angeles.
Şi să nu uităm că folosirea uleiul ars,
în locul combustibililor fosili,
va limita efectele noastre negative asupra mediului înconjurător.
Reciclarea folosind uleiul de gătit
transformă grăsimea dăunătoare în ceva bun.
Contribuind puţin câte puţin,
oamenii şi firmele pot ajuta la crearea
unei alternative, o sursă stabilă de ulei diesel,
în timp ce protejam mediul
şi pastrăm oraşele mai curate.
Iar asta e grozav.